10 VERSENYZŐ MARADT
Több mint 100 000 dollár ment el vesztegetésekre az utolsó körben,
és már csak egy hely kiadó a legjobb hat között,
mondhatjuk, hogy minden most dől el.
-Négy már szavazott. -Igen.
Mind a négyen másra voksoltak.
Ez ezt jelenti, hogy akit most Nick választ, az fog nyerni.
KÉSZÍTŐK:
Nick, tiéd az utolsó szavazat.
Utoljára kiöntheted a szíved, mielőtt elárulnád, kire szavazol.
Én megpróbáltam mindvégig tisztességesen és őszintén versenyezni.
-Igen. -Többször volt pénz az orrom előtt.
-Kész vagyok felajánlani 30 000 dollárt. -Elfogadom.
Rendben.
Úgy játszottam, hogy pénzt is keressek,
hogy megtömhessem a zsebeimet, amíg tudom.
-Igen. -Monika fizetett Nicknek
a szavazatáért, mielőtt letelt volna az idő.
Vajon Nick állja a szavát?
Továbbra is mindenki nagyon fontos számomra.
De meghoztam a döntést.
-Tudod, kire szavazol. -Igen.
És most ezen múlhat, hogy ki lesz a győztes.
Szavazz Monikára, megérdemli, hogy itt legyen! Tudod jól, hogy megérdemli.
Talán kívülálló vagyok, de hiszem, hogy jó esélyem van továbbjutni.
Itt az idő. Kire szavazol?
Kit juttatsz végül tovább most az utolsó helyen a bajnokság fináléjába,
ahol 5 000 000 dollár a tét?
Légyszi, Nick, légyszi!
A szavazatomat kapja, vagyis az, akit továbbjuttatok…
Oké. Kösz a szavazatot.
Nem lett döntetlen. Egyértelmű győztese van a fordulónak.
És az utolsó kör győztese, aki megszerezte a Beast-bajnokság
második évadának döntőjében a még kiadó helyet, az nem más, mint…
Brett. Gratulálok. Két szavazatot kaptál, mindenki más csak egyet.
Nem volt miért izgulnod. Nyertél.
És csak 97 000 dollár kenőpénzedbe került.
Büszke vagyok rád.
-Marhára örülök neki. -Köszönöm.
Én megpróbáltam.
-Mi történt? -Sajnálom.
Testvéremként szeretlek. Kösz mindent.
-És gratulálok a pénzedhez! -Én is szeretlek.
Monika, te vagy a legjobb versenyző. Sajnálom, hogy nem lehetsz velünk.
Ha itt lennél, jó eséllyel meg is nyernéd.
-Jim, nem rám szavaztál? -Nem.
-Tényleg? -Bosszúból a pénzfelosztás miatt.
Milyen pipa Brett, mert nem rá szavaztam! Miért idegeskedik ezen?
-Elfogadta a pénzt, és nem rád szavazott? -Ja. Igen.
Rendben. Itt áll mellettem a Beast-bajnokság második évadának
hat legjobb versenyzője!
Nagyon nehéz a vesztesek előtt ünnepelni?
-Elég brutál. -Egy kicsit.
Értem.
Kady, ezzel te kiestél. Jim, te ugyancsak kiestél.
Monika, te is kiestél. Nick, te szintúgy kiestél.
Viszont még az utolsó játék előtt, Monika,
megtennéd, hogy idejössz?
Nehogy már!
Tudom, szomorú vagy a kiesés miatt, de mielőtt búcsút intünk,
beavatnád valamibe a legjobb hatot és a másik három kiesőt?
-Ne már! Ne már! -Auguste, te most röhögsz valamin?
-Nem. -Eladtam az érmémet félmillió dollárért.
-Igen! -Miért nem árultad el?
Toljátok ki!
Eddig ő nyerte az évadban a harmadik legtöbb pénzt.
-Gratulálok, Monika! -Szép volt.
Mint kiderült, nem bízhatok Nickben.
Én őszinte voltam a pénzem kapcsán, te nem. És épp ezért vesztettél.
Azt mondtad, nem vettél el semmit, hogy a többieknek jusson,
pedig 500-at vettél el. Ha elárulod, te is itt lennél.
Azért nem lehet annyira csalódott,
ugyanis nem 10 000 dollárral megy haza innen,
hanem, mint látható, 510 000 dollárral távozhat.
Mi több, mind a négyen, akik ebben a játékban kiestek,
több mint 100 000 dollárral hagyják el a versenyt.
Gratulálok mindenkinek, aki bejutott a top tízbe!
Sajnos az utatok a Beast-bajnokságban most véget ér,
szóval ideje összetörni a szíveteket.
Hálás vagyok, hogy részt vehettem a bajnokságban,
hogy lehetőséget kaptam a versenyzésre. Megváltoztatta az életemet.
Nemcsak félmillió dollárral gazdagabban távozom innen,
hanem még Jimet is magammal vihetem.
Alig várom, hogy elkezdjük a kinti életünket.
Hiszem, hogy a való világban több szerencsénk lesz, mint ami itt volt.
Férfiasan bevallom,
pocsék érzés elbukni az esélyt az 5 000 000 dollár megnyerésére.
De olyasmivel távozom, ami többet ér bármennyi pénznél,
amit Jimmy felajánlhatott volna.
És biztos, hogy ilyen love storyja tényleg senki másnak nincs.
És ez nem búcsú, még találkozunk.
6 VERSENYZŐ MARADT
CSAK 1 NYERHET
Azok hatan, akik versenyben maradtak, most kövessenek!
Van itt valami, amit szeretnék megmutatni nektek. Ajtót kinyitni!
Üdvözöllek titeket a nagydöntőben,
amiben egyikőtök meg fog nyerni 5 000 000 dollárt.
-Azta! -Ne már!
-Milyen király! Ez nagyon klassz. -Ezt most nem értem.
A Beast-bajnokság a maga tiszta valójában.
Ez az élmény csupán szimuláció. Egy alternatív világ,
amit idén most először 100 erős és 100 okos versenyző népesített be.
A szimulációnak köszönhetően olyan helyzetekbe hoztuk őket,
amit még sosem tapasztaltak meg korábban.
És ahogy a világ, amiben mind élünk, ez a szimulált világ is lehet zord
és könyörtelen, és teljes mértékben a döntéseink irányítják.
Az itt álló versenyzők sorsa mindvégig saját kezükben volt.
Mások vezették, és persze olykor manipulálták őket.
Akár felfogták, akár nem, ők döntötték el, kik mellett tartanak ki,
vagy hogy a barátaik közül kiket hagynak magukra.
Rejtvényt fejtettek, hogy eldőljön, ki a legokosabb,
és harcban döntötték el, ki a legerősebb.
És persze, amikor szükséges volt,
eltitkolták az igazságot a körülöttük lévők elől.
A versenyzők interakciója és a kommunikációja
juttatta el a döntősöket idáig.
A döntések, amiket ezután fognak meghozni,
valamelyikük győzelméhez vezetnek majd.
Mielőtt elmagyaráznám, hogy most mi következik,
megkérném Tylert, hogy válasszon egyet a hat hely közül, ahová állni szeretne.
Ő jutott tovább elsőként a fülkéjéből, ezért ő választhat először helyet magának.
Csak annyi segítséget adok, hogy talán célozni kell majd a játékban.
Elsőként választhatok, adja magát,
hogy valamelyik szélső helyre álljak. És legyen ez, ha már itt vagyok.
A döntés végleges. Oké. Karl, vedd el tőle a szívét!
-Nagyon vigyázz rá! -Oké.
Karl Tyler szívét most a vele pontosan szemben elhelyezkedő állványra teszi.
Hannah! Téged juttattak tovább másodikként a fülkéből.
Tyler mellé szeretnél állni? Vagy a lehető legmesszebb tőle?
Bízom Tylerben, de most úgy érzem, hogy a széle kevésbé ijesztő.
-Jó döntés. -Te jó ég!
A szíve pedig ugyancsak felkerül a vele szemben lévő állványra.
Most válnak érdekessé a dolgok.
Mindkét szélső hely foglalt, és következik a harmadik továbbjutó. Jack, hogy döntesz?
Tylerrel együtt voltunk a kockában, sok mindent megéltünk.
Azt hiszem, hogy mellé állok. Bízhatsz bennem! Ne aggódj!
Jók leszünk.
-Auguste, igen nehéz döntés vár rád. -Igen. Hannah, mi a taktikád?
Úgy érzem, hogy inkább Coryt szeretném magam mellett tudni.
-Látom, mi a szitu. -Ha melléd állok, nem célzok rád.
-Előre is köszi! -Itt jó leszek.
-Oké, Cory következik. -Akkor nyilván Hannah mellé állok.
Oké, és az utolsó helyre mindenképpen Brett fog felállni.
És most eljött az ideje, hogy ismertessem a szabályokat.
A játékunk ezúttal pofonegyszerű lesz.
Egyenként fogtok labdákat rúgni valakinek a szíve felé.
Akiét egy rúgással összetöritek, bukja az 5 000 000-t,
lezuhan a mélybe, és kiesik a második évadból.
Ez idegtépő.
Mivel Tyler jöhetett ki elsőként a fülkéből, ő rúghat először.
A további sorrendet is az határozza meg,
ahogy kijutottatok a fülkétekből.
Egészen addig játszunk, míg össze nem törik két szív.
Tyler, amint készen állsz, vedd célba az általad választott szívet.
De ne feledd, hogy a döntésed ki is ejtheti az illetőt!
5 000 000 dollártól eshet el, méghozzá miattad.
Mind jó barátok vagyunk.
Nem személyes, de szerintem megpróbálok a túloldalra célozni.
Ha túlélem az első kört, meglátjuk, ki pécéz ki,
és az alapján eldöntöm, kire célzok a folytatásban.
Ó, de ijesztő!
Hannah, szó szerint centiken múlott, hogy bent maradtál. Visszavágsz?
Becsszóra mondom, hogy nem rád céloztam!
Tudjátok, mit? Ez lehet, hogy rossz döntés, de most a békét választom.
Komolyan? Senkire sem próbálsz célozni?
Hannah csak úgy elpöccintette. Most Jack következik.
Az én érdekem az, hogy csak lerúgjam a labdát.
Ugye látjuk, mi történt?
A két okos versenyző csak úgy hagyta leesni a labdát. Nem vett célba senkit.
-Auguste, neked mi a terved? -Rámegyek Tylerre.
Eddig zsinórban hárman pöccintették le a labdát a deszkáról.
Még egyszer szeretném elmondani, hogy addig játszunk, míg ketten ki nem esnek.
Cory, mi a terved?
Középre fogok célozni. Jack, semmi személyes, de két embert ki kell ejtenünk.
Oké, szuper.
Ez gyakorló rúgás.
-Szép volt, Brett. -Közel volt!
Jó előérzetem van, Jim.
Vége az első körnek. Kezdjük a másodikat, ismét csak Tylerrel!
Arrafelé rúgok.
Ha passzív maradsz, azelőtt kiejthetnek, hogy rúgnál.
Jackre már úgyis rúgtak, ezért Jacknél maradnék.
-Azt hittem, hogy ezért mást pécéz ki. -Jack, támadás ért.
-Nem is egyszer. -És még így sem célzol senkire?
Követem a többiek taktikáját. Vagyis csak úgy rúgok egyet abba az irányba.
-Semmi gond, Jack, megértünk. -Akkor lássuk!
-Jack. -Bocsánat!
Ne már!
Meg sem kérdezem, hogy Cory kire céloz.
Kezd érdekessé válni.
Mondanom sem kell, de mintha az egyik oldal küzdene a másik ellen.
Jack, célba veszem a szívedet!
Látom, találtatok egy közös témát. Azt, hogy Jackre céloztok.
-Célba venném Coryét. -Visszavágsz azért, hogy célba vett?
-Továbbra is Jacknél maradnék. -Senki mást nem pécéztek ki?
Te kizárt, hogy Jackre menj rá?
Úgy a lepattanó az enyémet találhatja el.
-Meg barátok is vagyunk, ugyebár. -Aha, végül is.
Gondolom, rám célzol.
-Megint megpróbálom Jacket. -„Célozzuk meg Jacket.”
Ne szívd mellre!
Könnyű azt mondanod, hogy ne szívjam mellre,
de nem jó érzés, ha mindenki rád céloz.
Nem rúghatnak rád, ha kiejted őket.
Nem tört össze szívet, de összetörte a kameránkat.
-Hannah, velem vagy vagy ellenem? -Ellened vagyok.
Hogy érzed magad?
Nem túl jól. Most buktam 5 000 000 dollárt egy rúgás miatt.
Jobban fáj, mint gondolnátok.
Mert annyi mindent beleadsz a játékba, tényleg a szívedet-lelkedet 41 napon át,
és csak azért esel ki, mert egy labdával lerúgják a szívedet.
Ennél rosszabb érzés nincs a világon.
Semmi személyes nem volt benne, őszintén mondom.
Mondhatod, ahányszor akarod, de szétrúgtad a szívemet.
Más is állhatott volna középen, akkor is rá céloztam volna.
-Erre semmi szükség. -Jack, tényleg sajnálom. De komolyan.
Cory, te törted össze a szívét, így te adod ki az utasítást.
Ne sírj, amikor kimondod! Szeretném, ha tényleg hatásos lenne.
-Ejtsétek le! -Jöhet.
Kezdjetek el játszani, nem csinálhatom megint én! Nem ejthetek ki még valakit.
És így már csak öt versenyző maradt játékban.
És az egyik megnyeri az 5 000 000 dollárt. Még valakinek ki kell esnie közületek.
Célozzunk Hannah-ra!
Mondd Corynak, hogy szálljon be mellénk! Ezzel járunk a legjobban.
-Brett, ha készen állsz, rúghatsz is. -Nem akarom magamra haragítani Tylert,
Auguste-ot és Coryt sem, így kénytelen vagyok rád célozni.
Kezdődik.
Azt mondta, Hannah-ra céloz… de majdnem Cory lett belőle.
-Nem neked szántam. -Tudom, hogy nem rám céloztál.
-Rendben. Tyleré a labda. -Most egyikőtök sem fog rám célozni?
-Tudod, hogy én nem célzok rád. -De.
-Te igen? -Tuti találat!
Rendben van.
Tyler, vicceltem, csak szívatlak, poénkodtam. Dehogy megyek rád.
-Tudod, mi a tervem. -Hannah, rá célzol?
Nem fogok Tylerre célozni, főleg, hogy most az életem a tét.
Rúgd Hannah-ra! Mind rá célzunk. Ha kiejted, több esélyünk lesz.
Én is kieshetek, ha te nem ejted ki.
Biztonsági játékot játszom, és meglátjuk, állják-e a szavukat.
Tyler, célozz Hannah-ra! Ő nem fog rád rúgni.
-Kire fogsz célozni, Hannah? -Mondtam Brettnek, hogy nem célzok rá,
azonban utána ő rám rúgott, szóval az a logikus, ha rá célzok.
-Ha eltalál egy szívet, akkor vége. -Kérlek, ne törd össze a szívemet!
-És most Auguste jön. -Hannah.
Hannah-t célzod?
Most kihagyok pár kört.
Mert bűntudatod van Jack miatt?
Igen, határozottan. Emberek vagyunk. Van szívünk, vannak érzéseink.
De vagy te mész haza, vagy az egyikük.
Tyler. Megmondjuk Corynak, hogy csatlakozzon? Hogy csatlakoznia kell?
Csinálj, amit akarsz!
Ha csak áll tétlenül, veszélybe sodor. Lehet, hogy Hannah rád céloz.
-Cory, játszanod kéne! -Játszom. Játszanom kell.
Hannah, ha nem akarom magamra haragítani azokat,
akik rád céloznak, muszáj csatlakoznom hozzájuk.
Hidd el, Hannah, nem akarom, mert a szavamat adtam neked!
Ha melléd állok, nem célzok rád.
A három erős az egyetlen még versenyben lévő okos ellen fordult.
Vágom, hogy ez játék, és nem személyes, de rossz érzés.
Cory, mondanék neked valamit, azt, hogy még lesznek feladatok.
És ha tényleg meg akarod nyerni az 5 000 000-t,
nem olyannal érdemes folytatnod, akit kevésbé érzel veszélyesnek?
Érdekes megközelítés. Miért ejtenéd ki őt, ha kiejthetsz egy veszélyesebb ellenfelet?
Rúgd el, Cory!
-A gyilkos visszatért. -Sajna muszáj játszanom.
Majdnem eltalálta.
Nem célzok Hannah-ra, mert a szavamat adtam. A becsület a legfontosabb.
-Ha megint rám célzol… -Tudom.
…rád célzok. És Tyler is lehet, hogy rád fog. Ezt most még elnézem.
Most Hannah-ra célzok. Elmondtam, miért. Szóval nem hazudok az arcodba.
Csináld azt, amit jónak látsz!
Most úgy érzem, részemről ez a legokosabb.
Tyler, muszáj folytatnod. Rúgj Hannah-ra! Mind Hannah-ra célzunk.
Rúgj Hannah-ra, légyszi!
-Megpróbálsz valakit kiejteni? -Azt hiszem, megpróbálom…
-Tyler. -Most Hannah-t. Bocsi, Hannah.
Azta! Nem is adott rá okot. Tyler! Tényleg rá célzol?
Arra a versenyzőre, aki konkrétan a legtávolabb van tőled?
-Igen, bevállalom. -Te jó ég!
Tényleg rémes érzés, amikor mindenki ellened van a társaid közül.
Ez lesz az utolsó rúgás? A gyilkos lövés?
Uramisten!
Köszönöm. Köszönöm. Köszönöm.
Köszönöm, Tyler. Az életemet köszönhetem neked.
Sajnálom, tesó.
Nem tudom, miért kellett így történnie, végig összetartottunk.
Oké.
-Erre végképp nem számítottam. -Sajnálom.
Nem tudom, miért csináltad, de komolyan.
Nem is érzek most semmit sem, csak a… a sokkot.
Csak nagyon zavart, hogy mind Hannah-t támadtátok. Fordítottam a helyzeten.
Reméltem, hogy hazavihetek valamit,
de üres zsebbel hazamenni 41 nap után szívás.
Azért nincs gond, csupa jó emlékem van. Sosem felejtem el az együtt töltött időt.
Klassz volt. Jó arc vagy, remélem nyersz.
-Sajnálom, tesó! -Semmi gond.
-Tényleg sajnálom. -Ja.
-Hidd el, te megnyerted volna! -Hát…
Csak úgy lehet esélyem, ha te nem vagy benn.
-Oké. -Nagyon sajnálom.
-Nincs gond. Jól vagy? -Biztos nincs?
Nincs harag, tényleg. Remélem, végül megnyered.
-Köszi. -Mondtam, hogy haver vagy.
-Bocsáss meg! -Tényleg nincs harag. Sok sikert!
-Éreztem, hogy nem győzhetlek le. -Kedves, hogy ezt mondod.
Mert igaz.
-Ki kell mondanod. -Szeretlek, haver!
Ejtsétek le!
Meglesz az!
Gyerünk, gyerünk, találd el!
Szép volt, Auguste.
A második legtöbb szavazat Auguste-é.
És ezzel négyőtöknek 25 százalék esélye lett megnyerni az 5 000 000 dollárt.
Mert ti vagytok a legjobb négy.
Ki lehet jelenteni, hogy elértünk a Beast-bajnokság azon fázisába,
ahol a megmaradt szövetségek is felbomlanak.
4 VERSENYZŐ MARADT
-Na, mit érzel most? -Az egész nagyon felkavart.
Nehéz, hiszen az egyik jó barátom volt, ezért szörnyű érzés.
De láttam, ahogy mind Hannah-t vesszük célba,
majd azt, ahogy elsírja magát, és ez volt az, ami meggyőzött.
Tudtam, hogy nem tehetem ezt tovább vele. Otthon a kisfiaim nézni fogják a műsort.
-Szeretnék példakép maradni a szemükben. -Bakker!
És szeretném, ha mindig kiállnának az esélytelenek mellett,
a kisember mellett, amellett, aki rászorul.
-Én is így tettem egész életemben. -Nahát!
Most is ezt kellett tennem.
Sajnálatos, hogy kettejüknek ki kellett esnie.
Nem számítottam erre.
Auguste remek versenyző, Tyler is erős, meg is nyerheti.
Miután a négy bent maradt versenyző túljutott
az eddigi talán legnehezebb feladaton, lejátszottuk nekik az üzeneteket,
amiket az első rész közben rögzítettek arról, miért is vannak itt.
Most fáradt vagy, de tudod, hogy muszáj lesz folytatnod.
Az utolsó leheletedig küzdened kell. Gondolj csak arra, hogy miért csinálod!
-Igen! -Apu! Apu!
Annyira szeretlek titeket!
Gondolj a három csodálatos kisfiadra! Értük kell végigcsinálnod!
Azért, hogy jobb életük lehessen.
Meg kell adnod nekik, amit akarnak, amire vágynak, főleg a feleségednek.
Gondolj a sok áldozatra, amit értetek hozott!
Ő a legfontosabb társad, a támaszod, az életed alapköve.
Sose add fel, ne dobd be a törölközőt, adj bele mindent, amit csak tudsz!
Na, mi újság? Itt vagy. Nem gondoltad volna, mi?
Márciusban jegyezted el Amandát. Nem volt könnyű otthon hagynod.
Tudod, mennyit áldoztál fel azért, hogy itt lehess.
Bár nem azért jöttél ide, hogy megszerezd a nagy pénzt.
Nem hitted volna, hogy lehet rá esélyed. Tudod, mi mindenre futná belőle?
Házat vehetnél, gyerekeid lehetnének, kifizethetnéd Amanda adósságait.
Nem azért jutottál el eddig, hogy csak idáig juss. Harcolj tovább!
Gondolj vissza arra, hogy mit éreztél az első építős feladat közben,
és arra, mennyire féltél.
De valahogy mégis sikerült a legvégéig elküzdened magad.
Gondolj erre, ne feledd sose,
és legyen önbizalmad legyűrni a kétségeidet és félelmeidet!
Ezt az összes olyan kislányért teszed, amilyen te is voltál,
akik úgy érzik, hogy nem elég jók, nem támogatják őket.
Jól tudod, hogy sosem szabad feladnod. És azt, hogy a legjobb formád éppen elég.
Nézd, meddig eljutottál, mit hoztál össze!
Hogy mit kellett tenned mindezért.
Kerül, amibe kerül. Ezt mondogattuk mindvégig magunknak.
Közel vagy. Most már ne add fel!
Tudom, hogy kemény. Hogy régóta vagy távol a családodtól.
-Apa! -Kisfiam!
Gondoskodni akarsz a feleségedről, jobb életet adnál a gyerekeidnek.
Ne feledd, mit adhat a pénz neked és a családodnak!
Koncentrálj! Építsd azokat a kapcsolatokat!
Maradj továbbra is jó ember, mert a jövődben azt tudod kamatoztatni!
Szeretlek.
Négyőtöknek 25 százalék esélye van 5 000 000 dollárt nyerni.
Ti kerültetek be a legjobb négybe.
Dumáltatok az egy hónappal ezelőtti önmagatokkal,
most jöjjön a következő forduló, amiben újra kiesik valaki.
Az évad tematikája végig az erő és az ész körül forgott.
Ez a feladat is pontosan erről fog szólni.
Ahhoz, hogy a legjobb háromba jussatok, mindkettőre szükség lesz. Készen álltok?
-Készen. -Kérem a rudakat!
-Ez most komoly? -Ott van fent egy gomb.
-Egy gomb? -Talán ismerősek?
-Igen. -Igen.
Nemsokára felépítek előttetek egy 16 elemből álló tornyot,
majd a deszkátok eltűnik, és a rúdon fogtok lógni.
Mi lesz a csavar a gombbal?
Az első játékos, aki megnyomja, visszaemeli a deszkákat,
aztán kijöhet ide, és megpróbálhatja egymásra rakni a 16 elemet emlékezetből.
Ha sikerül neki, akkor ő döntheti el, hogy ki essen ki.
De hogyha nem jó sorrendben építi fel,
akkor ő esik ki, és a másik három jut tovább.
Uramisten!
Ez az egész évadon átívelő motívum.
Lehet belőle az erő játéka, hogy ki bírja tovább a csimpaszkodást.
Vagy az ész játéka is lehet.
Memorizálod a sorrendet, és mindent kockára teszel az építéssel.
Együttműködésre is lehetőségetek van.
Valamelyikőtök be meri vállalni, hogy esetleg hallgat a másik tanácsára?
Mert ugye félre is vezethet.
Vagy csak kapaszkodtok a rúdon, hátha a másik elszúrja.
Mit gondoltok? Megpróbálkozunk az építéssel, vagy lógni akartok?
Én személy szerint inkább kapaszkodom a rúdon. És aki leesik, kiesik.
Hannah, te vagy az egyetlen okos.
Az építést szeretnéd választani?
Inkább próbálkozom meg az építéssel, mintsem hogy kiessek.
-Meg tudsz jegyezni 16 elemet? -Kemény dió lenne.
-Én segítek. -Segítenénk.
Egyikőtök a saját sírját ásná meg, ha segít neki.
-Jogos. -Vagyis csak úgy lehetsz biztonságban,
ha megjegyzed mind a 16 szín sorrendjét, és megnyomod a gombot.
Hogy látod?
Nem hiszem, hogy magamtól megjegyeznék 16 elemet.
Mit gondolsz, ha nem próbálod meg, lehet, hogy téged ejtenek ki?
Meg kell próbálkoznom a megjegyzésével, hátha összejön.
Kezdjük a tornyot a sárga kockával! A második kocka a kék.
Utána a zöld jön. Sárga. Kék. Zöld. Zöld. Piros. Piros. Sárga.
Sárga. Kék. Piros. Zöld. Piros. Kapaszkodjatok, ha még nem teszitek,
mert amint leteszem a 16. kockát, eltűnik a lábatok alól a deszka.
Ha akkor nem csimpaszkodtok, le fogtok esni, és kiestek.
És végül kék. Engedjük le a deszkákat! Indul a játék.
Egy másik emberben fogtok megbízni?
Vagy a saját kezetekbe akarjátok venni a jövőtöket?
Memorizáljátok a színeket!
Bármi is legyen, valaki biztosan kiesik.
Rendben vagy. Leszállhatsz, gyere, Brett!
Feltételezem, segítséget kap, mert kizárt, hogy ilyen gyorsan megjegyezte.
Csakis az számít, hogy mi a sorrend, amikor befejezi.
Eddig saját kútfő alapján csinálta. Senki sem segít neki.
Ha sikerül megcsinálnia, egyikük elveszít 5 000 000 dollárt.
-Oké. Két piros. -Hopp.
-Két piros? -Igen.
Akkor kettő lesz.
Várj, ácsi, Cory hazudhat! Miért ne mondhatnál neki másféle sorrendet?
Az az ember árult el, akiben egyedüliként igazán megbíztam.
Ha Cory rosszat mond neki, akkor ő esik ki.
-Két sárga. -Két sárga?
Két sárga.
-Hannah, része vagy a tervnek? -Nem.
Tyler meg se mukkan. Brett csak Coryra támaszkodik.
-Piros. -Te jó ég! Jaj, de fura, nagyon izgulok!
-Kék. -Gőzöm sincs, hogy mit érezhetsz.
-Ez a végleges. -Oké, ez lesz a végleges.
Gondolod, hogy helyes a sorrend? Mert az a legjobb háromba röpítene téged.
Remélem.
Ha a 16 szín sorrendje megegyezik az én sorrendemmel,
a kör zöld színűvé válik, és hármótok sorsa Brett kezébe kerül.
Ha kinyílik, ti továbbjuttok, és akkor Brett esik ki.
Három, kettő, egy. Lássuk az eredményt!
-Sikerült! -El sem hiszem.
Ez az, ahogy kell, pajtás!
Brett már biztosan bent van a legjobb háromban.
Úgy éreztem, ez az a feladat, amit be kell vállalnom.
Szép volt, Brett!
De ezzel sajnos vége a mulatságnak. A kiesés kapujában álltok.
Látom Bretten, hogy nagyon feszült. De mi alapján döntesz?
-Számításba veszed azt, ki győzhet le? -Azt mindenképp.
Mi lesz, ha megkímélsz valakit, és ő ejt ki?
Végül is ez egy játék, és semmiképp sem könnyű.
Ez most az eddigi legnehezebb döntésem. Nagyon sajnálom, de…
Hannah, most téged választalak.
Mi jár a fejedben?
Tudtam, hogy ez benne van, ha nem nyomom meg elég gyorsan a gombot.
De őszintén mondom, megtisztelő volt veletek a négy között lenni.
És nyilván a szívem szakad meg, hogy a mélybe fogok zuhanni,
de abszolút nem bánom, hogy ők jutottak tovább helyettem.
Kiadhatod az utasítást.
Hannah, ezzel kiestél a Beast-bajnokságból.
Ejtsétek le!
És ezzel a legutolsó okos is kiesett. Ez már nem kell.
Cory. Brett. Tyler. A győztes most már biztosan az erősek közül kerül ki.
Az egyikőtök lesz az, aki megnyeri ezt az 5 000 000 dollárt.
-Hajrá! -Úristen, azért ez durva.
-Csodás. -Megáll az ész.
Nem semmi.
3 VERSENYZŐ MARADT
Uraim, ne is húzzuk az időt!
Ugyanis nemsokára kiesik még valaki, és megtudjuk, kik lesznek a döntőben.
Mindenki álljon az egyik kis oszlop mögé! Ez az utolsó megvesztegetés.
Ugyanis most utoljára adunk pénzt a versenyzőknek
az ott látható 5 000 000 dolláros fődíjon kívül.
Aki nem gondolja, hogy megnyerheti, az elfogadhatja az ajánlatot.
-Remélem, sok lesz. -Sok bizony.
Mindenkinek van ára.
Kezdetnek először is tegyétek a kezeteket a dobozba! Bilincset rájuk!
Most mindhárman a dobozhoz lesztek bilincselve.
Csapdában érzem magam.
És hogy ennél is izgalmasabb legyen, üveget elhomályosítani!
Nehogy már!
Így nem látjátok, amikor valaki megnyomja a gombot.
Nemsokára megjelenik egy pénzszámláló a képernyőiteken,
és nem tudhatjátok, mikor áll meg, ha ugyan megáll.
És mint a tornyos játékunknál, itt is, aki először megnyomja a gombot,
megkapja a kijelzett összeget.
De ebben a körben, ha elfogadod a pénzt, akkor ki is esel.
És a másik két versenyző küzdhet tovább az 5 000 000 dollárért.
-Eldobom az agyamat. -Ez tényleg durva.
Nagyon brutál.
Cory, eddig még csak 17 000 dollárt nyertél.
Szóval ha nem nyomod meg a gombot, vagy egyikük előbb nyomja meg,
és utána veszítesz a döntő játékban, annyival is távozol.
Másfelől viszont ha nem nyomsz, és megnyered a döntőt,
akkor 5 000 000 dollárral mehetsz haza. Óriási a tét.
Egyetértek.
Te nyertél 190 000-et, te is 100 000-et. De ettől még a számláló elég magasra megy,
és el kell döntenetek, hogy a garantált összeget akarjátok,
vagy mindent kockára tesztek 5 000 000 dollárért.
Kíváncsi is vagyok, hogy milyen magasra jutunk majd el.
Dettó.
Mit gondolsz, Brett? Csak mert korábban azt mondtad, hogy neked 250 000 a határ.
Azóta sok minden változott.
És most itt van az orrotok előtt az 5 000 000 dollárnyi készpénz.
Kiszúrja a szemeteket. Jöjjön, aminek jönnie kell!
Indítsuk a pénzszámlálót! Lássuk, kinek mennyi az ára!
-Nagyon durva megint ezt látni. -Ja, visszatért.
-Ez őrület. -Bakker.
-50 000 dollár. -De gyors!
Az őrök közben folyamatosan hordják ide az aktuális pénzösszeget.
Időközben már több mint 100 000 dollárnál járunk.
Csak így tovább!
Szóval ha most megnyomjátok a gombot, tiétek lesz ez a halom pénz.
-200 000 dollár. Nagyon durva. -Mit gondoltok?
-Kezd érdekessé válni. -Szép summa.
Ez furán hangzik, de aki a harmadik helyen végez,
több pénzzel megy haza, mint a második.
-Az kemény. -Sokkal több pénzzel.
Ha most gombot nyomtok, garantált 410 000 dollárral fogtok gazdagodni.
Az nagyon sok pénz.
A családomért harcolok.
Apu!
-Hogyha 500 000 dollárt ajánlanának… -Hú!
…azt elfogadnám, az megalapozná az életünket.
Jobb életet akarok nekik.
Közelítünk a félmillió dollárhoz.
Ha megnyomjátok a gombot, akkor bizony garantált félmillió dollárt nyertek.
Hogy érdekesebbé tegyük, megállítom a számlálót öt másodpercre.
Ha senki nem viszi el, az összeg nőni fog, de minden másodperc lehetőség arra,
hogy más nyomja meg a gombot és vigye el a pénzt.
Öt, négy, három, kettő, egy.
-Induljon a pénzszámláló! -Az egekben jár.
Már Karl is a pénzt hordja?
600 000 dollár.
Itt a lehetőség előttetek,
hogy magatoknak és a családotoknak biztos pénzt szerezzetek.
Hogy látod, Cory? Neked van a legkevesebb pénzed, és ez most garantált összeg.
Már 720 000-nél járunk, és tovább nő az összeg.
-Apu! Apu! Apu! Apu! -Szia.
Szeretlek titeket.
Nézzétek, mekkora az összeg!
A számlátokra kerül, ha megnyomjátok a gombot.
De ha másodikak lesztek, nem kaptok semmit. Majdnem 900 000 dollárnál járunk.
-Megáll egymillánál? -Nem tudom.
-Házat vehetnél, gyerekeid lehetnének. -Úgy szeretlek.
Kifizethetnéd Amanda adósságait.
-970! -1 000 000-nál megállhat.
980! 990! 1 000 000 dollár!
Ha megnyomod a gombot, akkor ez a pénz a tiéd.
Srácok, nagyon telik az idő. Három, kettő, egy.
Valaki megnyomta. Ez azt jelenti,
hogy megvan a Beast-bajnokság második évadának harmadik helyezettje.
Aki… Tegyük átlátszóvá az üvegeket!
Brett fogadta el a pénzt! Gratulálok neked, ezzel milliomos lettél.
-Ez nagyon királyságos! -Gyere a millió dollárodhoz!
És az a legjobb, hogy senkit sem kellett átvágnod.
-Ez a beszéd! -Igen!
Ugorj bele, haver!
És mivel már előtte is nyert 190 000 dollárt,
tehát így az össznyereménye 1 193 000 amerikai dollár.
-Hajrá! -Irtózatosan sok pénz.
-Hé! -Temessétek be pénzzel!
Nem tudtam volna ennyi pénzt szerezni, ha nem bízom meg bennetek.
Nélkületek tényleg nem lennék itt.
Ez az, sikerült!
Nem hittem, hogy ilyen boldogan töröm össze ezt a szívet,
de tényleg nem lehetnék ennél boldogabb.
-Szeretünk, Brett. -Minden jót!
-Ó, igen, ez állati volt. -Ez az!
-Gyerünk! -Vastag Brett!
Sosem volt ilyen jó a harmadik hely.
Repül a pénz és a milliomos! És meg is vagyunk.
2 VERSENYZŐ MARADT
BEAST-BAJNOKSÁG ERŐSEK / OKOSAK
Mondják, hogy egységben az erő.
És végül úgy alakult, hogy ők ketten azok,
akik a döntéseik által el tudtak jutni ehhez a legvégső próbatételhez.
Ők ketten kénytelenek voltak újra meg újra szembenézni
a kiesés rémével és a csábítás szirénénekével.
Mindketten a családjukért harcoltak,
így járták meg a legnagyobb hullámhegyeket
és a legmélyebb hullámvölgyeket.
És mindezt úgy, hogy végig korrektek maradtak.
Most viszont az erős csapat két egykori szövetségese
szemtől szembe kerül egymással.
-Én vagyok az egyetlen, aki izgul? -Nehogy azt hidd!
Jó. Érzem, ahogy remeg a gyomrom. Édes istenem!
Cory, Tyler,
mindketten kőkemény versenyzők voltatok, és tisztességesek.
Mielőtt ebbe belevágnánk, őszintén mondom, bár mindketten nyerhetnétek!
A szívem szakad meg, hogy míg az egyikőtök 5 000 000 dollárt fog nyerni,
addig a másik csak annyi pénzt vihet haza, amennyit eddig gyűjtött,
egy garassal sem többet.
Hajrá!
Nemsokára egyikőtök megkapja ezt az 5 000 000 dolláros csekket.
Ezt aztán bármelyik táskába beleteheti, míg a másik játékos szemét bekötjük.
Utána bezárja a táskákat, összekeveri őket,
majd a másik versenyző leveszi a kendőt,
és megpróbálja megfejteni ellenfele viselkedését.
Bármilyen kérdést feltehet neki. Ugyebár együtt éltetek
az elmúlt 40 napban, sokat játszottatok együtt.
Cory, tudnod kell, hogy mikor mond Tyler igazat, és viszont.
Amikor készen álltok, ki kell választanotok egy táskát.
És ha bármelyikőtök helyesen tippeli meg,
hogy melyik táskában van az 5 000 000 dolláros csekk,
véget ér az évad, mert az megnyeri az 5 000 000 dollárt.
Kifizetődött a sok munka. Multi-multimilliomossá válhattok.
A családotok, a gyerekeitek, a világon mindenki titeket fog ünnepelni.
Viszont ha rosszul tippeltek, az ellenfél szemét kötjük be.
Eltávolítjuk a választott táskát, és ő tippelhet, hova került a csekk.
-Azt tesszük, amit kell a családunkért. -Ja. Vágjunk bele!
Rendben. Most eldöntjük, hogy ki lesz, aki először választhat a táskák közül.
Ezért felhasználom az érmét, amiért 500 000 dollárt fizettem Monikának.
És nektek kell eldöntenetek, hogy fej vagy írás.
-Te mondd meg! -Legyen írás!
-Írást mondasz? Biztos? -Övé az írás.
-Tiéd a fej. -Úgy van.
Oké. Elkapom és megfordítom. Nagy pillanat.
-Ez fej lett. -Fej!
Cory választ először. Itt a szemkendő. Fordulj arra!
Oké. És most, hogy Cory semmit sem lát,
Tyler, íme az 5 000 000 dolláros csekk,
ami azt a hatalmas halom pénzt jelképezi.
Ha Cory eltalálja, hogy melyik táskába tetted bele, akkor vége.
Csináld csak! Megfontoltan. Ne siesd el!
És most, hogy már keveri a táskákat, kérek minden kamerást, hogy forduljon el.
Srácok, ne lessetek, nézzetek arra! A te operatőröd is forduljon el!
Sőt, még én is erre, a fal felé fogok nézni.
Mert ez kizárólag Cory és Tyler harca, a világon senki másé.
Tyler oda teszi a táskákat, ahova csak akarja.
Egymásra is rakhatja őket. Vagy összekeverheti mindet.
Csakis Tyleren múlik. A csekket beteheti bármelyik táskába.
A táskát oda teszi, ahova akarja. Minden taktika és pszichológia kérdése.
De minden egyes hangot, még a legeslegapróbb zajokat is,
meghallhatja Cory. És ezek alapján esetleg informáltabb döntést hozhat.
Az előző évadban ezt a játékot az első körben nyerték meg,
szóval elméletben van esély arra is, hogy Cory kapásból megnyeri a döntőt.
-Rendben, Jimmy. -Megfordulhatok?
-Igen. -Oké. Hűha!
Tyler, ha már úgy érzed, hogy készen állsz, szólj Corynak,
hogy leveheti a kendőt.
Fordulj meg! Vedd le a szemkendőt!
A játék megkezdődött.
-Mit keresel? -Mondanál valamit a hatos táskáról?
-Mit akarsz tudni? -Benne van a csekk?
Nyisd ki, és kiderül!
-Mit mondasz a hármasról? -Mit akarsz tudni róla?
-Benne van a csekk? -Nyisd ki, és kiderül!
Ugyanaz a válasz.
Két gyereked van, szóval nem hiszem, hogy a kettesbe raktad.
-Mi van a kilencessel? Benne van a csekk? -Nyisd ki, és kiderül!
-Legyen a kilences! -A kilencest választod. Miért?
Más lett a hangja, amikor válaszolt nekem.
-Tényleg? -Igen.
Ugyanazt a választ adta minden egyes kérdésedre.
-Csak más volt a hangszín? -Úgy van.
-Ezért hiszed, hogy itt az 5 000 000? -Úgy van.
Ha ezt eltaláltad, az a nagy halom pénz a tiéd.
Uramisten! Csak rajtad áll, mikor nyitod ki.
Uramatyám, hihetetlen, mennyire izgulok!
Cory, lehet, hogy 5 000 000 dollár van benne.
Az életed megváltozna. Csak legyen arany színű, és ne piros!
Oké.
Cory a kilencest választotta, ami üres volt,
ezért a táskát kivesszük a játékból. Így az esélyeid kicsit megnőttek.
Tyler, áruld el, melyikben volt a csekk!
-A tízesben. -A tízes.
Eggyel lőttél mellé, Cory, egyet tévedtél. Mielőtt Tyler jönne, mondanál valamit?
-Jól csináltad. -Kösz szépen.
Te mondanál valamit, mielőtt ezt elrejtené,
és ezzel hozna egy döntést, ami hatással lehet az életetekre?
Igen, csak mondd meg, melyikbe teszed bele!
Itt a szemkendő. A játék elkezdődött. Most Tyler szemét kötjük be,
és Cory kezében van az 5 000 000 dolláros csekk.
Eggyel kevesebb a táska.
Eddig 10 százalék volt az esély, most 11 százalék.
Tyler, fordulj meg! Vedd le a szemkendőt!
Három a gyerekeid száma.
Van elég eszed ahhoz, hogy ne abba tedd. És a kettes?
Nyisd ki, és kiderül!
És a saját stratégiáját fordítja Tyler ellen. 5 000 000 dollár a tét.
Na és a tízes? Okos húzás lenne oda tenni, mert nyilván nem választanám újra azt.
Nyisd ki, és kiderül!
Cory nagyon komoly pókerarcot vett fel. Semmi érzelmet nem mutat.
Nem ad semmi kapaszkodót Tylernek.
-Na és az ötös? -Nyisd ki, és kiderül!
-Az ötöst választom. -Miért pont azt?
-Mintha másképpen reagált volna rá. -Amikor az ötösről kérdezted?
-Igen. -Rendben, amint felpattintod, végleges.
Ez üres.
-Tovább folytatódik a harc. -Sikerült megúsznom.
Cory, jobbak az esélyeid. Egy a nyolchoz, hogy eltalálod.
Igen, az esélyeim jobbak. De míg ki nem nyitom az 5 000 000-s táskát…
Ez már tényleg a végjáték. Egyikőtöket sem láttam még tizedennyire komolynak sem.
És ez így ment még három körön át.
-Mit mondasz a hatosról? -Nyisd ki, és kiderül!
Te rejted el.
Egyikük elrejtette a csekket,
majd a lehető legkevesebb érzelmet mutatta, amikor faggatni kezdték.
-Mit mondasz az egyesről? -Nyisd ki, és kiderül!
-Benne van az 5 000 000 dollár? -Nincs.
Ahogy az esélyeik egyre jobbak lettek…
Cory, leveheted. Fordulj meg!
-A nyolcas? -…a tippjeikkel…
Nyisd ki, és kiderül!
…egyre közelebb…
A kettest választom.
…és közelebb kerültek.
-Ó, a nyolcasban volt. Te jó ég! -Hajszálon múlt.
Egészen addig, amíg már csak öt táska maradt.
Ha logikusan nézzük, ez lehet az utolsó esélyed. Sok szerencsét!
-Most más taktikát választok. -Oké.
Csak úgy megpörgetem, becsukom a szemem,
kiválasztok egy táskát, kinyitom, belerakom a csekket.
Nekem sincs fogalmam arról, hogy melyik táskában van.
Tényleg?
-És így nem árulom el magam. -Tényleg?
Őszintén nem tudom, melyik táskában van.
-Komolyan mondod? -Halál komolyan.
Szóval Tyler, fordulj meg, vedd le a szemkendőt!
Kérdezz, amit csak akarsz, cimbora,
fogalmam sincs arról, melyik táskában van!
-Akkor kezdjük azzal, hogy hiszel neki? -Nem hiszem, hogy hazudna.
Jó taktika, így nem árul el az arcom, sem a szívverésem. Ahogy a szemem sem.
Szerintem tényleg igazat mond.
Ha igen, akkor tényleg 20 százalék esély van arra, hogy Tyler beletrafál.
Igen.
Ez igazán lenyűgöző. Ezt a taktikát még nem vetették be.
-Jól van, akkor legyen a négyes! -Miért az?
Valami azt súgja, hogy a négyesben van. Érzem.
-Lássuk! -Én is kíváncsi vagyok.
Dettó. Bár poénkodunk, de ezzel lehet, hogy 5 000 000-t nyersz.
-Azta! -Piros.
-Ki kéne próbálnom ezt a taktikát. -Neked is megtetszett, mi?
Az 5 000 000 dollár sorsát rábízod a szerencsére?
Vagy átveszed az irányítást?
Neked nem biztos, hogy bejön.
Így nem árulhatom el.
Talán jó, ha elárulsz neki valamit, félre is vezetheted.
Ezt végig kell gondolnom.
Van min gondolkodnod. Amikor véget ér a játék,
és visszanézed évek múlva, nem szeretném, hogy megbánd a döntésedet.
Bármi a taktikád, akár a véletlen vagy a céltudatosság,
a döntésed multimilliomossá tehet,
vagy csak azt a 100 000 dollárt kapod meg, amit eddig is nyertél. Sok sikert!
Megpróbálkozom a pörgetéssel.
Rendben, Jimmy.
Ez annyira durva, hogy már csak négy táska van az asztalon.
Bizony. Oké, Cory.
-Utánoztam a taktikádat. -Egek!
Fiúk, az 5 000 000 dolláros fődíjért játszotok.
Nem áruljuk el magunkat. Ez tényleg zseniális.
Sötétben tapogatózik.
Az ilyen játékok ritkán tartanak eddig.
Ha véletlenszerűen választott, és nem tudja, hol van, mi alapján döntesz?
Van itt néhány táska, amiket mintha elmozdítottak volna.
Ferdének tűnnek?
Ferdének tűnnek. Más irányba néznek, és ha az ember csukott szemmel matat,
lehet, hogy elmozdítja őket egy kicsit.
Már ha valóban csukva volt a szeme. Csak azt követően vettem észre,
hogy Tyler azt mondta Corynak, hogy nem nézte meg,
melyik táskát választja, hogy valójában mégis látta.
Persze lehet, hogy annyira megpörgette a táskákat,
hogy ezek elmozdultak,
amibe pedig beletette, az ugyanabban a helyzetben maradt.
-Tényleg nem tudod? -Mindjárt kiderül.
A kérdés, hogy vajon látott-e Cory árulkodó jelet Tylerön.
Legyen a hetes!
Lehet, hogy meghozott egy 5 000 000 dollárt érő döntést.
Vajon tényleg kitalálta a táskák helyzete alapján azt,
hogy hol lehet az 5 000 000 dollár?
Ha igen, akkor ilyen okos stratégiát még nem láttam.
Vajon benne van az 5 000 000 dollár?
-Annyira szeretlek titeket. -Szeretünk, apu!
Piros lett.
Pedig szupernek tűnt a taktikád. Ó, nem! Annyira logikus volt!
Még én is hittem benne.
A nyolcasban volt? A nyolcasban. A nyolcas táskában.
-Észvesztő ez a játék. -Csak három táska maradt.
A szívem. Teljesen kikészültem. Ez felfoghatatlan.
Tyler már a kezébe temeti az arcát. Még innen is látom, ahogy zakatol a szíve.
Mielőtt eltakarnád a szemed, halljuk, mit gondolsz!
Stresszes a játék, de örülök, hogy ezt a stresszes játékot vele játszhatom.
-Még jó, hogy mi vagyunk itt. -Oké. Ha készen állsz, jöhet a szemkendő.
Lássuk, véghez tudod-e vinni a csodát!
Ja.
Tudjátok, mi a teendő! Ne nézzetek rá a táskákra!
-Rendben, Jimmy. -Ne tudd meg, hogy izgulok!
-Három táska. 33 százalék esély. -Cory, őszintén! Kitart még a szerencséd?
Az Úr velem van. És imádkozom. Tyler, vedd le a szemkendőt! Fordulj meg!
-Akkor megint a véletlenre bíztad? -Igen.
Hiszel neki?
Nehezére esik hazudni. Meglátnám az arcán.
-Igen. -Mi van a hármassal?
Fogalmam sincs. Végig csukva volt a szemem.
A második évad győztese itt és most dőlhet el.
Az első évadban Jeff a jót választotta ki a tíz táskából.
Tylernek most három közül kell választania.
Sík ideg vagyok. Melyiket fogja választani?
Rendben.
Cory srácaiért.
Hoppá, a hármast mondod! Várj, mielőtt még kinyitnád!
Ez már végleges. Tényleg nem tudod, hogy benne van-e az 5 000 000 dollár?
-Tényleg nem tudom. -Akkor mind meg fogunk lepődni…
-Igen. -Hogy mi van benne?
-Igen. -Tyler, Tyler!
Eltaláltad? Megtaláltad az 5 000 000-s csekket? Milliomos lettél?
Ez az! Ez az!
-Szép volt. -Igen!
Úristen!
Igen!
-Ez az! -Úristen! Úristen!
Tyler, gyere, ülj fel a pénzedre!
Szép volt, tesó, büszke vagyok rád. Őszintén. Ha már más nyert…
Sajnálom, nagyon sajnálom.
Ha már más nyert, örülök, hogy te győztél, komolyan mondom. Szeretlek.
A családom jól járt, de téged megfosztottalak a lehetőségtől.
Nem, légy boldog! Élvezd ki a pillanatot, mert ez most csak rólad szól!
Éld meg, éld meg 100 százalékosan! Nem kell sajnálnod.
-Éld meg! Szeretlek. -A gyerekeid büszkék lehetnek.
-Nagyon szeretlek. -Jó srác vagy.
Köszönöm. Ha már valaki más nyert, örülök, hogy te.
Jelen tudásod birtokában valamit már másképp csinálnál?
Búsonghatnék, hogy „mi lett volna, ha”, ugyanakkor,
ha nem megyek rá az 5 000 000-ra, örökké bántam volna, mert mi van, ha…
Ha te nyerted volna meg ezt?
Szóval semmit sem bánok. Ez volt életem egyik legjobb élménye. De tényleg.
Eksön van. Hadd szóljon!
-Igen! Igen! -Valakinek nyernie kellett.
Örülök, hogy ő nyert. Családos ember, nagyszerű apa.
Boldog vagyok, hogy ő nyert.
Szeretlek titeket, de nagyon.
Nagyon hálás vagyok az élményért.
Nagyon jó lett volna nyerni, de én Tyler győzelmének is örülök.
Le a kalappal a nagyvonalúságod előtt! Kösz szépen.
Jimmy, hálás vagyok, köszönöm!
Hadd adjak egy ölelést! Annyira szeretlek titeket.
Szeretlek, apu.
Tyler ezzel a Beast-bajnokság második évadát
összesen 5,1 millió dollárral zárja.
A televíziózás történetének egyik legnagyobb nyereményével.
Azonban senki sem megy haza üres kézzel.
Ebben az évadban több mint 11 000 000 dollár nyereményt osztottunk szét.
Ráadásul többen is konkrétan milliomosok lettek.
Az, hogy bekerültem, kész csoda volt.
És 100 000-rel megyek haza.
És minden egyes versenyző, aki játszott, kapott 1000 dollárt a részvételéért.
Kiestünk, de mi is kaptunk némi pénzmagot.
Köszönjük szépen!
Ezúttal 200 versenyzőt tettünk próbára, hogy vajon mire képesek azért…
Ez az, hajrá!
…hogy letegyék a névjegyüket a Beast-bajnokságban.
Igen! Igen!
Monika és Jim Monika családjával is megoszthatta mindazt, amit elért.
Nyerni kellett valamit a családnak is.
És JT is komoly meglepetéssel térhetett haza a családjához.
1 000 000 dollár!
Ahogy Nick is az anyukájához.
Végül nyertem több mint 340 000 dollárt.
Nem mondod! Ez most komoly? Ó, de büszke vagyok rád!
És Brett a menyasszonyához.
Végül harmadik lettem, és nyertem 1,2 milliót.
Istenem, ez hihetetlen!
A versenyzőknek az erejükre kellett támaszkodniuk…
…és az eszükre, az őszinteségükre,
a tisztességükre és baráti kapcsolataikra…
Igen! Hajrá! Ez az!
…hogy életüket megváltoztató összeggel távozzanak.
-Gratulálok az évad megnyeréséhez! -Most nyertem 5 000 000 dollárt! Ez az!
Köszönöm nektek, hogy néztetek.
Kíváncsi vagyok, mit szólnátok egy harmadik évadhoz. Találkozunk ott.
-Mi van, ha azt mondom… -Ne…
…döntőbe jutottam,
és én lettem a Beast-bajnokság második évadának győztese?
-Nem mondod! -Nyertem 5,1 millió dollárt.
-Nem. Uramisten! -Igen.
-Ne már! -De.
-Ez tényleg komoly? -Tényleg az. Én nyertem.
Te jó ég!
0 JÁTÉKOS MARADT
Nyugdíjba mehetünk, minden időnket a fiúkkal tölthetjük.
Atyaég!
Fordító: Szekeres Viktor